जेसी गोंजालेज़

जुआन कैमिलो गोंजालेज (अंग्रेज़ी: Juan Camilo Gonzalez) कोलंबिया के एक अभिनेता और गायक-गीतकार हैं। उन्हें पेशेवर रूप से जेसी गोंजालेज के नाम से जाना जाता हैं। उन्होंने वर्ष 2009 में टेक्सास में टेलीविजन विज्ञापनों में भाग लेना शुरू किया और इसी के साथ उनका अभिनेता का जीवन आरम्भ हुआ। गोंज़ालेज़ एमटीवी के रियलिटी शो में प्रत्याशी रह चुके हैं जिसमें उन्होंने पच्चीस द्विभाषी पुरुष गायकों का चयन किया था।  गोंजालेज ने पार्क्स एण्ड रिक्रीएशन और लॉस अमेरिकंस जैसी फिल्मों और टीवी धारावाहिकों में भी अभिनय किया है।

प्रारंभिक वर्ष 
गोंज़ालेज़ का जन्म कोलम्बिया के बोगोटा में हुआ। उनके दो छोटे भाई-बहन हैं। गोंज़ालेज़ को बचपन में एक अति सक्रिय बच्चे के रूप में वर्गीकृत किया गया जिससे उनका "टेररेमोटो" (भूकंप) उपनाम पड़ा। गोंजालेज जब सात वर्ष के थे तब वो अपने परिवार के साथ ह्यूस्टन चले गये जहाँ उनके छोटे भाई को उचित चिकित्सकीय उपचार प्राप्त हो सके।

गोंज़ालेज़ ने अपनी प्रारम्भिक शिक्षा जिमनासियो लॉस कैबोस से आरम्भ की और टेक्सास के सुगर लैण्ड में क्लेमेंट्स हाई स्कूल में चले गये।

कैरियर

संगीत 
गोंजालेज मूल सामग्री के साथ ही एनरिक इग्लेसियस और निकी जाम के एक पेरदोन के रिमिक्स भी गाया है।  2016 तक की जानकारी के अनुसार वो अपने एकल गायन वाले अवक्लन नामक एलबम को तैयार करने में लगे हुये थे। इस एलबम में वो लेटिन लय और अमेरिकी रैप एवं पॉप के मिश्रण वाला वाले अंग्रेज़ी व स्पेनी भाषाओं के गानों का संग्रह है।

टेलीविजन और सिनेमा 
गोंज़ालेज़ ने अभिनय की शुरुआत टेक्सास से टीवी विज्ञापनों के जरिये की। हाई स्कूल से स्नातक करने के पश्चात् गोंजालेज़ लॉस एंजेलिस चले गये जहाँ उन्होंने विज्ञापनों और टीवी धारावाहिकों में काम करना आरम्भ किया। उन्होंने फोर्ड, होंडा और एटी एंड टी के लिए टीवी विज्ञापनों में काम किया है।

जनवरी २००७ में गोंजालेज़ ने लॉस एंजेलिस में मेकिंग मेनुडो के लिए ऑडिशन दिया। वहाँ उन्हें सफलता नहीं मिली अतः उन्होंने डांस क्लास लेना आरम्भ कर दिया और उन्हें डैलस में पुनः ऑडिशन दिया। वहाँ प्यूट्रो रोकन गायक लुइस फोन्सी और रेडियो उद्घोषक डेनियल लुना ने रोड़ टू मेनुडो के 25 प्रतिभागियों में से एक के रूप में चयन किया जिन्हें न्यूयॉर्क जाना था। गोंजालेज़ उन 15 लोगों में से एक थे जो इस शृंखला में भाग लेने गये।

शो के प्रतिभागी के रूप में गोंज़ालेज़ को अन्य चौदह प्रतियोगियों के साथ लगभग चार माह तक साउथ बीच में गायन और नृत्य का प्रशिक्षण दिया गया।

वर्ष २००९ में गोंज़ालेज़ पार्क्स एण्ड रिक्रीएशन के सिस्टर सिटी नामक प्रकरण में वेनेज़ुएला के व्यक्ति जॉनी के रूप में अभिनय किया।

वर्ष २०१० में गोंज़ालेज़ ने काया रोसेंथल के लिए एक वीडियो (कांट गेट यू आउट ऑफ़ माय माइंड) में मुख्य अभिनय करने वाले रहे। इसके अतिरिक्त गोंजालेज़ ने लॉक्ड अप अब्रोड, हार्ड टाइम्स और पेरेंटहुड में भी अभिनय किया। वर्ष 2010 में ही गोंजालेज ने विक्टोरियस के एक प्रकरण (सर्वाइवल ऑफ़ द होटेस्ट) में अभिनय किया।

गोंज़ालेज़ को मई २०११ में इंटरनेट पर जारी सीरिज लॉस अमेरिकंस में काम मिला। वर्ष 2013 में गोंजालेज वेब शृंखला ब्लू में दिखाई दिये। गोंज़ालेज़ ने अन्य वेब सीरीज जैसे २०१३ में रागडोल्स में भी काम किया।

व्यक्तिगत जीवन 
गोंज़ालेज़ ह्यूस्टन के उपनगर, टेक्सास के शुगर लैंड में पले-बढे और वर्तमान में लॉस एंजिल्स, कैलिफोर्निया में रहते हैं।

फिल्मोग्राफी

फिल्म और वीडियो

टेलीविजन

वेबीसोड्स

विज्ञापनों में

गाने

सन्दर्भ

बाहरी कड़ियाँ 

  (अंग्रेजी, फ्रेंच और स्पेनिश में)
 
 टीवी डॉट कॉम पर जेसी गोंजालेज

1990 में जन्मे लोग
जीवित लोग
अमेरिकी बाल कलाकार
अमेरिकी फ़िल्म अभिनेता
अमेरिकी पॉप गायक